GRAMMY รายได้โต-รายจ่ายลด หนุนกำไร Q2/61 โตทะลักเกือบ 5 เท่าตัว สู่ระดับ 50.88 ลบ.
GRAMMY รายได้โต-รายจ่ายลด หนุนกำไร Q2/61 โตทะลักเกือบ 5 เท่าตัว สู่ระดับ 50.88 ลบ. จากปีก่อนกำไร 8.53 ลบ. ขณะที่งวด 6 เดือนกำไรเพิ่ม 7.41% มาที่ 13.01 ลบ. จากปีก่อนกำไร 12.11 ลบ.
14 ส.ค. 2561

บริษัท จีเอ็มเอ็ม แกรมมี่ จำกัด (มหาชน) หรือ GRAMMY รายงานผลการดำเนินงานไตรมาส 2/61 (รวมบริษัทย่อย) สิ้นสุดวันที่ 30 มิ.ย.61 ดังนี้

โดยผลการดำเนินงานในไตรมาสดังกล่าวกำไรเพิ่มขึ้น เนื่องจากรายได้รวมจากธุรกิจเพลงในไตรมาส 2/61 เท่ากับ 863 ล้านบาท เพิ่มขึ้น 26.8% จากไตรมาสเดียวกันของปีก่อนคิดเป็นสัดส่วน 51% ของรายได้จากการขายสินค้า การให้บริการ และค่าลิขสิทธิ์ ในขณะที่ไตรมาส 2/60 คิดเป็นสัดส่วน 36% โดยส่วนใหญ่มาจากธุรกิจดิจิทัลมิวสิก โชว์บิซและการบริหารศิลปินที่เติบโตอย่างต่อเนื่อง
ส่วนธุรกิจเทรดดิ้ง ประกอบด้วยธุรกิจซื้อขายสินค้าโฮมช้อปปิ้ง และกล่องรับสัญญาณดาวเทียม สำหรับโฮมช้อปปิ้ง มีรายได้ไตรมาสนี้ เท่ากับ 552 ล้านบาท เพิ่มขึ้น 21.3% จากไตรมาสเดียวกันของปีก่อน และธุรกิจเทรดดิ้ง ประกอบด้วยธุรกิจซื้อขายสินค้าโฮมช้อปปิ้ง และกล่องรับสัญญาณดาวเทียม
สำหรับโฮมช้อปปิ้ง มีรายได้ไตรมาสนี้ เท่ากับ 552 ล้านบาท เพิ่มขึ้น 21.3% จากไตรมาสเดียวกันของปีก่อน ขณะที่ ไตรมาสนี้เท่ากับ 1,046 ล้านบาท ลดลงจากปีก่อน 11.3% และคิดเป็นสัดส่วน 62% ของรายได้รวมจากการขายสินค้าการให้บริการและค่าลิขสิทธิ์โดยธุรกิจที่มีต้นทุนเพิ่มขึ้น
พร้อมทั้งค่าใช้จ่ายในการขายและบริหารรวมไตรมาสนี้เท่ากับ 530 ล้านบาท ลดลงจากปีก่อนหน้า 26.0% และคิดเป็นสัดส่วน 31% ของรายได้รวม ขณะที่ไตรมาสเดียวกันของปี ก่อนหน้ามีสัดส่วน 34% ของรายได้รวม ซึ่งแนวโน้มการปรับตัวลงต่อเนื่อง เป็นผลมาจากประสิทธิภาพในการบริหารค่าใช้จ่ายอย่างรัดกุมร่วมกับการปรับโครงสร้างเงินลงทุน
สำหรับหนี้สิน ที่มีภาระดอกเบี้ยในไตรมาสนี้เท่ากับ 622 ล้านบาท ลดลงจาก 639 ล้าน บาท ณ สิ้นปี 2560 จากการชำระค่างวดเงินกู้ยืมธนาคาร ขณะที่เจ้าหนี้การค้าและรายได้ รับล่วงหน้าเพิ่มขึ้นสอดคล้องกับยอดขาย และภาษีเงินได้ค้างจ่ายลดลงจากการจ่ายชำระ ส่งผลให้หนี้สินรวมอยู่ที่ระดับ 2,647 ล้านบาท ลดลง 0.5% จากสิ้นปีก่อน